ช่อง 3 ซูมความสนุกรูปแบบใหม่ เปิดตัว พยากรณ์ซ่อนรัก สไตล์ New Normal
อิน ฟิน กว่าที่คิดสุดๆ สำหรับ มิติใหม่แห่งการแถลงข่าว เปิดตัวละคร พยากรณ์ซ่อนรัก ช่อง 3 แบบ Hybrid Event ปลอดภัยหายห่วงสไตล์ New Normal ผ่านทาง เฟซบุ๊ก แฟนเพจ Ch3Thailand ด้วย แอปพลิเคชันZoom Cloud Meetings โดยมีทัพสื่อมวลชน และแฟนคลับผู้โชคดี ร่วมสนุกตลอดงาน ยังไม่ทันเปิดตัวนักแสดง บรรยากาศสุดเอ็กซ์คลูซีฟ ก็เริ่มแบบไม่ทันตั้งตัว เมื่อซุปตาร์หน้าหล่อ เจมส์ จิรายุ อาสาพาตะลุย Behind the scene บุกห้องแต่งตัวนักแสดงเรียกน้ำย่อยเปิดงานด้วยความเฮฮา จากพิธีกรสาว บูม สุภาพร โดยเชิญหัวเรือใหญ่ของละคร ผู้จัด-ผู้กำกับ ป้าแจ๋ว-ยุทธนา ลอพันธุ์ไพบูลย์ แห่งค่ายถนัดละคร มาการันตีความครบรส ที่มีทั้งความโรแมนติก ดราม่า สืบสวน ลุ้นระทึก บอกได้คำเดียวว่า เป็นการเล่าเรื่องแนวใหม่ ที่ละครไทยไม่ค่อยทำจากนั้นเปิดตัวมิวสิกวิดีโอเพลงประกอบละคร ไม่เคยอ่านใจเธอรู้ ร้องโดย ชบา น้ำเสียงทรงพลัง ทำเอาเคลิ้มทั้งงาน ตอกย้ำอารมณ์สนุกต่อเนื่อง เจมส์ จิรายุ ไอซ์ ปรีชญา นำทีมนักแสดง ป๊อบ ธัชทร ซีน ภัสธรากรณ์ และ น้องอินเตอร์ รุ่งรดา ร่วมพูดคุยความสนุกทั้งเบื้องหน้า และเบื้องหลังกองละคร ใครป่วน ใครแสบ โดนแฉยับจากนั้น สาวไอซ์สวมวิญญาณแม่หมอไฮโซ สุ่มทำนายดวงแฟนละครสดๆ แม่นแค่ไหนไม่รู้รู้แต่ฮา น้ำตาเล็ด ต่อด้วยเซอร์ไพรส์พิเศษจากเจมส์ ที่คว้าไมค์ร้องเพลงประกอบละครให้ได้ฟังที่แรกก่อนใคร ในเพลง สัญญา ปิดท้ายด้วย ทีมนักแสดงร่วมถ่ายภาพหมู่ กับแฟนคลับผู้โชคดี ผ่านจอ LED เป็นการส่งท้ายความสุขสุดพิเศษ งานนี้ พยากรณ์ความปังได้ไม่ยาก เพราะช่วงระยะเวลาในการแถลงข่าวไม่นาน แฟนละครพร้อมใจกันติดแฮชแท็ก #พยากรณ์ซ่อนรัก จนติดเทรนด์ทวิตเตอร์กันเลยทีเดียวติดตามชมละคร พยากรณ์ซ่อนรัก ทุกวันจันทร์-อังคาร เวลา 20.20 น. ทางช่อง 3 กด 33 โดยออกอากาศพร้อมกันทั้งประเทศไทยและจีน (เริ่มตอนแรก วันจันทร์ที่ 15 มิถุนายนนี้) และสามารถติดตามความเคลื่อนไหวได้ที่ Ch3Thailand และแอปพลิเคชัน Ch3Plusอ่านเรื่องย่อนิยายไทยรัฐทุกเรื่อง >> คลิกที่นี่
อิน ฟิน กว่าที่คิดสุดๆ สำหรับ มิติใหม่แห่งการแถลงข่าว เปิดตัวละคร พยากรณ์ซ่อนรัก ช่อง 3 แบบ Hybrid Event ปลอดภัยหายห่วงสไตล์ New Normal
พยากรณ์ซ่อนรัก,นิยาย,เจมส์ จิรายุ,ไอซ์ ปรีชญา,เปิดตัวละคร,ละคร